మార్కెట్లలో తీవ్ర ఊగిసలాట
- సెన్సెక్స్‌ 96 పాయింట్ల పతనం
ముంబయి : మదుపర్లు లాభాల స్వీకరణకు మొగ్గు చూపడంతో వరుసగా రెండో రోజూ దేశీయ స్టాక్‌ మార్కెట్లు నష్టాలు చవి చూశాయి. శుక్రవారం బీఎస్‌ఈ సెన్సెక్స్‌ తొలుత 36,192 గరిష్ట స్థాయి వద్ద బలంగానే ప్రారంభమైనప్పటికీ అంతర్జాతీయ బలహీన పరిణామాల నేపథ్యంలో ఎక్కువ సమయం నిలువలేకపోయింది. డాలర్‌తో రూపాయి మారకం విలువ పడిపోవడం, డిసెంబర్‌తో ముగిసిన త్రైమాసికంలో పలు కార్పొరేట్‌ కంపెనీల ఫలితాలు మదుపర్లను మురిపించలేకపోవడం తదితర పరిణామాల మధ్య మార్కెట్లు తీవ్ర ఊగిసలాటకు గురైయ్యాయి. తుదకు బీఎస్‌ఈ సెన్సెక్స్‌ 96.66 పాయింట్లు లేదా 0.27 శాతం తగ్గి 36,009.84కు పడిపోయింది. ఇంట్రా ట్రేడింగ్‌లో 36,214-35,840 మధ్య కదలాడింది.సెన్సెక్స్‌-30లో ఇండుస్‌ఇండ్‌ బ్యాంకు, టాటా మోటార్స్‌, టసీిఎస్‌, యస్‌ బ్యాంకు, ఎల్‌అండ్‌టీ షేర్లు అధికంగా లాభపడిన వాటిలో ముందు వరుసలో ఉన్నాయి. మరోవైపు ఐటీసీ, ఓఎన్‌జీసీ, వేదాంత, ఇన్ఫోసిస్‌, యాక్సిస్‌ బ్యాంకు, హెచ్‌డీిఎఫ్‌సీ సూచీలు అధికంగా నష్టపోయిన వాటిలో ముందు వరుసలో ఉన్నాయి. రంగాల వారిగా నిఫ్టీలో ఎఫ్‌ఎంసీజీ, రియాల్టీ సూచీలు అత్యధికంగా 1.43 శాతం మేర నష్టపోయాయి. బీఎస్‌ఈలో మిడ్‌క్యాప్‌, స్మాల్‌క్యాప్‌ సూచీలు వరుసగా 0.13 వాతం, 0.19 శాతం చొప్పున నష్టపోయాయి.
మీ స్నేహితులకు రికమెండ్ చెయ్యండి